El Concurs de la Taronja de Sagunt triomfa en les xarxes socials
23 de febrer 2018

![](/media/2ttgxntg/41-c_img_0577.jpg)  
  

Este dilluns Sagunt es va omplir d'olors d'alta cuina amb el VI Concurs Gastronòmic de la Taronja de Sagunt, un esdeveniment recuperat amb l'organització d'ASECAM i la col·laboració de l'Ajuntament i que va suposar tot un èxit de participació. Quasi 40 restaurants de tot Espanya van estar interessats a participar en un esdeveniment que va comptar amb gran participació gràcies a l'impuls comunicatiu realitzat pels organitzadors. 

La regidora de Turisme, Natalia Antonino, ha assenyalat que **"l'impacte de la campanya del Concurs Gastronòmic de la Taronja de Sagunt ha sigut molt positiu, tant en mitjans de comunicació radiofònics com a impressos, arribant als més de 700.000 persones diàriament durant el mes que ha durat la promoció. En xarxes socials es superen els 60.000, per tant, es pot afirmar que el reprendre el Concurs Gastronòmic de la Taronja després de deu anys ha tingut un impacte superior a l'esperat. Un dels objectius que buscava el concurs era crear marca gastronòmica a nivell estatal i valorant l'impacte aconseguit podem dir que eixe objectiu va per bon camí"**. 

Per la seua banda, el regidor de Promoció Econòmica, Miguel Chover, s'ha mostrat satisfet **“perquè el treball desenvolupat tant per ASECAM com per l'Ajuntament de Sagunt ha tingut la recompensa del gran seguiment tant pel sector de la restauració com pel gran públic. Al Concurs de la Taronja de Sagunt s'han acostat molts participants i aficionats a la gastronomia gràcies a les accions en xarxes socials i açò indica que el retorn que s'ha generat ha superat les expectatives. Tots hem de sentir-nos orgullosos i el resultat ens legitima a treballar amb més il·lusió i energia per seguir creixent en succesives edicions”**.  

![](/media/qvtdg0a3/41-c_img_0346.jpg) 

Les xarxes socials de l'Ajuntament (tant de Turisme com de Promoció Econòmica) van ser agents molt actius que van servir no solament com a element per captar participants sinó també per difondre la realització de l'esdeveniment mitjançant els vídeos previs i la pròpia jornada del concurs. Els comptes dels dos departaments i el _hasht__ag_ #NaranjaSagunto van ser referents durant els dies previs al concurs i van aconseguir grans quotes pel que fa a impacte i abast. 

El contingut que es va generar en les xarxes socials de Turisme (@Sagunt\_Turisme i facebook.com/saguntoturismo) va arribar a aconseguir prop de 20.000 impressions (xifra que valora quantes vegades es mostra un contingut). Quant a l'abast, es va arribar fins a 39.845 persones, multiplicant les interaccions (Favorit, M'Agrada, Compartir, Retweet, etc.) que en xarxes socials van tindre cadascuna de les publicacions. 

Estes xifres s'arredonixen amb la important campanya en ràdio duta a terme i que, només en Onda Cero, ha arribat als 8.000.000 d'oients potencials de l'emissora durant les dates que va durar la campanya publicitària.

  

**XARXES SOCIALS TURISME** 

TWITTER (26/01-20/02)

20.000

IMPRESSIONS

FACEBOOK (22/01-20/02)

39.845

ABAST

**A**

**BAST XARXES SOCIALS**

  
 

**59.845 PERSONES**

   
Quant a les xarxes socials de Promoció Econòmica, estes van experimentar un augment notable del seu trànsit de tal manera que en Facebook (facebook.com/promocioeconomicasagunt) els continguts van tindre un abast de 6.490 persones i es van visualitzar 357 minuts dels vídeos pujats. En este sentit, dos dels vídeos emesos van aconseguir la categoria de popular a la Comunitat Valenciana (aquells que superen les 1.000 visualitzacions). 

En el compte de Twitter (@promoecosagunt) els tuits publicats van tindre un notable impacte i es van aconseguir les 24.500 impressions (va suposar un 35,8% d'increment pel que fa al mes anterior). A més, els esments van créixer un 206%, la qual cosa indica el fort calat que va tindre la difusió del concurs gastronòmic dins de les xarxes socials del departament. 

Al gran retorn mediàtic provocat per les xarxes socials municipals cal afegir l'impacte indirecte que van tindre les interaccions del jurat i dels participants. Una suma d'accions que ha aconseguit situar el Concurs de la Taronja de Sagunt en boca de tots posicionant en el mapa gastronòmic nacional.

*   [](http://www.facebook.com/sharer.php?u=https://aytosagunto.es/va/actualitat/el-concurs-de-la-taronja-de-sagunt-triomfa-en-les-xarxes-socials/ "Facebook")
*   [](http://twitter.com/share?url=https://aytosagunto.es/va/actualitat/el-concurs-de-la-taronja-de-sagunt-triomfa-en-les-xarxes-socials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-concurs-de-la-taronja-de-sagunt-triomfa-en-les-xarxes-socials/ "Linked In")
*   [](mailto:?body=https://aytosagunto.es/va/actualitat/el-concurs-de-la-taronja-de-sagunt-triomfa-en-les-xarxes-socials/)